Harald Østberg Amundsen

Harald Østberg Amundsen (født 18. september 1998) er en norsk langrennsløper som representerer Asker Skiklubb.

Som ungdom spilte han også fotball for Asker Fotball.

Hans tvillingsøster Hedda Østberg Amundsen er også langrennsløper.

Karriere 
Under junior-VM på ski 2017 i Park City tok Harald bronse på 20 km duatlon, og han gikk på Norges lag som vant 4 x 5 km stafett.
Herman Martens Meyer, Jon Rolf Skamo Hope og Thomas Helland Larsen gikk de øvrige etappene.

Under junior-VM på ski 2018 i Goms ble han dobbel verdensmester. Han vant 20 km duatlon og gikk på Norges lag som tok gull på 4 x 5 km stafett. Her gikk han på lag sammen med Jon Rolf Skamo Hope, Håvard Moseby og Jørgen Lippert.

Amundsen tok NM-sølv på 15 km fri teknikk under norgesmesterskapet på ski 2020 på Konnerud, kun to sekunder bak norgesmesteren Finn-Hågen Krogh.

I 2020 tok han gull på 30 km duatlon i U23-VM i Oberwiesenthal, og han gikk på det norske laget som tok gull i blandet stafett. Der gikk han sammen med Håvard Moseby, Marte Mæhlum Johansen og Hedda Østberg Amundsen.

Han tok bronse på 15 km fristil under norgesmesterskapet på ski 2021 i Trondheim.

Under ski-VM 2021 i Oberstdorf debuterte han på 15 km fristil med intervallstart. Her gikk han inn til 3.-plass bak Hans Christer Holund og Simen Hegstad Krüger.

Han ble norgesmester på 15 km under NM 2023 på Gjøvik.

Han vant sitt første verdenscuprenn da han vant 10 km fristil i Les Rousses 27. januar 2023.

Under ski-VM 2023 i Planica tok han sølv på 15 km fristil med intervallstart, 5,3 sekunder bak vinneren Simen Hegstad Krüger. Hans Christer Holund og Johannes Høsflot Klæbo sikret firedobbelt norsk.

Referanser

Eksterne lenker 
 

Personer fra Asker kommune
Norske langrennsløpere
Norske tvillinger
Juniorverdensmestere i langrenn
U23-verdensmestere i langrenn
Deltakere for Norge under Ski-VM 2021
Deltakere for Norge under Ski-VM 2023